கேள்வி: தி. ஞானசேகரன் - வாழ்க்கைக் குறிப்பு பற்றி தகவல் சொல்.
பதில்: நீண்டகாலம் ஆயுள்வேத மருத்துவராகப் பணியாற்றிவந்த ஞானசேகரன் யாழ்ப்பாணம், புன்னாலைக்கட்டுவன் என்னும் கிராமத்தைப் பிறப்பிடமாகக் கொண்டவர். ஆரம்பக் கல்வியினையும் இடைநிலைக் கல்வியினையும் யாழ்ப்பாணத்தில் மேற்கொண்டார். பின்னர் கொழும்பு தமது மருத்துவக் கல்வியினைப் பெற்றுக்கொண்டார். அதனைத் தொடர்ந்து மலையகத்திலே நீண்ட காலமாக வைத்தியராகக் கடமையாற்றி வந்தார். யாழ்ப்பாணத்திலும், கொழும்பிலும், மலையகத்திலும் அவர் பெற்றுக்கொண்ட நிறைந்த அநுபவங்களே அவரது சிறுகதைகளாகவும், குறுபுதினங்களாகவும், புதினம் எழுதப்பட்டுள்ளதை அவதானிக்கலாம்.
கேள்வி: தி. ஞானசேகரன் - இலக்கியப் படைப்புகள் பற்றி தகவல் சொல்.
பதில்: 1960-களிலிருந்து இறக்கும்வரை எழுதி வந்த ஞானசேகரனது படைப்புகளில் 1977-இல் வெளிவந்த அவரது ''புதிய சுவடுகள்'' என்னும் புதினம் விதந்தோதத்தக்கது. அவரது ''குருதிமலை'' என்னும் நாவலும் ''அல்சேஷனும் ஒரு பூனைக்குட்டியும்'' என்னும் சிறுகதைத் தொகுதியும் பல்கலைக்கழகப் பாடநூல்களாக அங்கீகாரம் பெற்றுள்ளன. தமது படைப்பாற்றலால் பரிசில்கள் பலவற்றைப் பெற்றுக் கொண்டவர், அவரது சிறுகதைகளும், குறு புதினங்களும், புதினங்களும் ஈழத்துப் புனைகதை உலகில் முக்கிய இடத்தைப் பெறுகின்றன.
கேள்வி: தி. ஞானசேகரன் - இவரது நூல்கள் பற்றி விளக்கவும்.
பதில்: *வட இந்தியப் பயண அனுபவங்கள் - 2013 * எனது இலக்கியத் தடம் முதலாம் பாகம் (2013) * ''கா. சிவத்தம்பி - இலக்கியமும் வாழ்க்கையும்'' (நேர்காணல்) - 2005 * ''ஞானசேகரன் சிறுகதைகள்'' (சிறுகதைகள்) - 2005 * ''அவுஸ்த்திரேலியப் பயணக்கதை'' (பயண இலக்கியம்)- 1999 * ''புரிதலும் பகிர்தலும்'' (நேர்காணல்) - 1999 * ''அல்ஷேசனும் ஒரு பூனைக்குட்டியும்'' (சிறுகதைகள்)- 1998 * ''கவ்வாத்து'' (குறும் புதினம்) - 1996 * ''லயத்துச் சிறைகள்'' (புதினம்) - 1994 * ''குருதிமலை'' (புதினம்) - 1979 * ''புதிய சுவடுகள்'' (புதினம்) - 1977 * '' காலதரிசனம்'' (சிறுகதைகள்) - 1973
கேள்வி: தி. ஞானசேகரன் - இறப்பு பற்றி தகவல் சொல்.
பதில்: தி. ஞானசேகரன் 2026 ஏப்பிரல் 12 அன்று கொழும்பு தனது 84-ஆவது அகவையில் காலமானார்.[https://vanakkamlondon.com/literature/2026/04/242305/ ஈழத்து மூத்த படைப்பாளி தி.ஞானசேகரன் காலமானார்], வணக்கம் இலண்டன், ஏப்பிரல் 12, 2026